TITLE บวกกว่า 2% ทุบ “ออลไทม์ไฮ” ลุ้นรายได้ปีนี้พุ่งแตะ 600 ลบ. โตสนั่นกว่าเท่าตัว!
TITLE บวกกว่า 2% ทุบ "ออลไทม์ไฮ" ลุ้นรายได้ปีนี้พุ่งแตะ 600 ลบ. โตสนั่นกว่าเท่าตัว! ล่าสุด ณ เวลา 15.48 น. อยู่ที่ระดับ 7.05 บาท บวก 0.15 บาท หรือ 2.17% สูงสุดที่ระดับ 7.20 บาท ต่ำสุดที่ระดับ 6.95 บาท มูลค่าซื้อขาย 99.24 ล้านบาท
9 ก.ค. 2561

ผู้สื่อข่าวรายงานว่า ราคาหุ้น บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE ณ เวลา 15.48 น. อยู่ที่ระดับ 7.05 บาท บวก 0.15 บาท หรือ 2.17% สูงสุดที่ระดับ 7.20 บาท ต่ำสุดที่ระดับ 6.95 บาท มูลค่าซื้อขาย 99.24 ล้านบาท

ทั้งนี้ ราคาหุ้น TITLE ปรับตัวขึ้นทำจุดสูงสุดใหม่ตั้งแต่เข้าซื้อขายในตลาดหลักทรัพย์ mai เมื่อวันที่ 2 พ.ย.60
โดยก่อนหน้านี้ นายศศิพงษ์ ปิ่นแก้ว ประธานเจ้าหน้าที่บริหารร่วมของ TITLE เปิดเผยว่า แนวโน้มผลประกอบการในปี 2561 คาดจะมีรายได้อยู่ที่ระดับ 600 ล้านบาท เติบโตไม่ต่ำกว่า 100% จากปี 2560 ที่มีรายได้อยู่ที่ 301 ล้านบาท เนื่องจากมียอดขายรอโอน (Backlog) และยอดรอการขายรวมกันที่ระดับ 1,800 ล้านบาท ซึ่งจะทยอยรับรู้รายได้ในปี 2561-2562 และประเมินปี 2562 จะมีรายได้อยู่ที่ 900 ล้านบาท
ทั้งนี้ ในปี 2561 บริษัทตั้งเป้ารักษาอัตรากำไรขั้นต้น (Gross Profit Margin) ไม่ต่ำกว่า 40% และรักษาอัตรากำไรสุทธิ (Net Profit Margin) ไม่ต่ำกว่า 20% ประกอบกับบริษัทยังมีแผนเปิดโครงการใหม่ 2 โครงการ ในช่วงไตรมาส 4/2561 และช่วงไตรมาส 1/2562 มูลค่ารวมประมาณ  2,500-3,000 ล้านบาท บนทำเลหาดราไวย์ และหาดในยาง จังหวัดภูเก็ต เพื่อรองรับรายได้ในปี 2563-2565 และสร้างผลประกอบการให้เติบโตอย่างมั่นคง